CELEX: 62015TN0732
Language: et
Date: 2015-12-14 00:00:00
Title: Kohtuasi T-732/15: 14. detsembril 2015 esitatud hagi – ICA Laboratories jt versus komisjon

29.2.2016   
            
            
               ET
            
            
               Euroopa Liidu Teataja
            
            
               C 78/22
            
         14. detsembril 2015 esitatud hagi – ICA Laboratories jt versus komisjon
   (Kohtuasi T-732/15)
   (2016/C 078/33)
   Kohtumenetluse keel: inglise
   
      Pooled
   
   
      Hagejad: ICA Laboratories Close Corp. (Century City, Lõuna-Aafrika), ICA International Chemicals (Proprietary) Ltd (Century City), ICA Developments (Proprietary) Ltd (Century City) (esindajad: advokaadid K. Van Maldegem ja R. Crespi ning solicitor P. Sellar)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tunnistada hagiavaldus vastuvõetavaks ja põhjendatuks;
            
         
               —
            
            
               tühistada komisjoni 21. oktoobri 2015. aasta määrus (EL) nr 2015/1910, millega muudetakse Euroopa Parlamendi ja nõukogu määruse (EÜ) nr 396/2005 III ja V lisa seoses guasatiini jääkide piirnormidega teatavates toodetes või nende pinnal (1); ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagejad väidavad, et kuna komisjon võttis vastu määruse (EL) nr 2015/1910, mis kehtestas guasatiini jääkide piirnormiks teatavates toodetes või nende pinnal 0,05 mg/kg, on komisjon rikkunud Euroopa Liidu õigust ega ole kohaldanud teatavaid liidu õiguse põhimõtteid.
   
               —
            
            
               Esimese väite kohaselt on komisjon kahjustanud Lõuna-Aafrika Vabariigi ja hagejate õiguspärast ootust ning rikkunud määrusest (EÜ) nr 396/2005 tulenevaid õiguslikult siduvaid eeskirju, kuna ei arvestanud olemasolevat teaduslikku ja tehnilist teavet.
            
         
               —
            
            
               Teise väite kohaselt on komisjon teinud ridamisi ilmseid hindamisvigu, kui tugines Euroopa Toiduohutuse Ameti kahele arvamusele, mille sisu toob need vead esile.
            
         
               —
            
            
               Kolmanda väite kohaselt on komisjon rikkunud hagejate kaitseõigusi. Komisjon on tuginenud väidetavale teaduslikult väljendatud murele, mille kohta vaidlustatud määrus või dokumendid, millel see määrus põhineb, ei anna mingisugust infot.
            
         
               —
            
            
               Neljanda väite kohaselt on vaidlustatud määrus ebaproportsionaalne. Komisjon on valinud kõige piiravama meetme, samas kui tal oli võimalik rakendada tunduvalt proportsionaalsemat meedet.
            
         
      (1)  Komisjoni 21. oktoobri 2015. aasta määrus (EL) 2015/1910, millega muudetakse Euroopa Parlamendi ja nõukogu määruse (EÜ) nr 396/2005 III ja V lisa seoses guasatiini jääkide piirnormidega teatavates toodetes või nende pinnal (ELT 2015 L 280, lk 2).